Source: http://www.financnik.sk/index.php/spravodajstvo/features/item/157796-Sud%20v%20kauze%20vrazdy%20Kuciaka%20(6.%20den)-%20Rozhodlo%20sa%20o%20Threeme,%20Szabo%20spochybnil%20vypoved%20Marceka%20(foto)
Timestamp: 2020-02-24 15:30:53+00:00
Document Index: 15303656

Matched Legal Cases: ['Súd ', 'Súd ', 'súd ', 'súd ', 'Súd ', 'Súd ', 'Súd ']

streda, 22 január 2020 11:00
22.1.2020 (Webnoviny.sk) -
aktualizované 22. januára 10:28
V stredu pokračuje šiestym dňom pojednávanie v kauze vraždy novinára Jána Kuciaka a jeho snúbenice Martiny Kušnírovej. Vypovedať majú napríklad Miroslav Kriak a Štefan Mlynarčík, ktorí sa podieľali na sledovaní novinárov vrátane Kuciaka. Súd takisto plánuje opätovne vypočúvať niektorých obžalovaných. Senát tiež rozhodol, či pripustí ako dôkaz prepisy komunikácií z aplikácie Threema medzi niektorými obžalovanými.
Na stredajšom pojednávaní sú prítomní všetci obžalovaní - Marian Kočner, Tomáš Szabó, Alena Zsuzsová aj Miroslav Marček. Ako vyhlásila predsedníčka senátu Marčeka zamýšľajú vyčleniť na vlastné konanie. Dôvodom je urýchlenie procesu. Obžalovaný totiž ešte minulý týždeň priznal vinu vo veci vraždy Kuciaka a jeho snúbenice ako aj podnikateľa Petra Molnára. Zobraziť fotogalériu k článku:
Súd v kauze vraždy novinára Kuciaka (fotografie) Zároveň predsedníčka senátu povedala, že súd v tomto štádiu konania zatiaľ nerozhodne o vykonaní dôkazu v podobe prepisov komunikácie niektorých obžalovaných v aplikácii Threema. Doplnila však, že súd nemá pochybnosť o zákonnom získaní dôkazu, na ktorého rozšifrovaní sa podieľala organizácia Europol.
Kočner a takisto aj Szabó v stredu využili právo nevypovedať. Naopak, Marček, ktorý už minulý týždeň priznal vinu za žalované skutky, vyjadril ochotu vypovedať. Z procesných strán mal na neho však otázky len Roman Kvasnica, právny zástupca Zlatice Kušnírovej. Ten sa pýtal, prečo skutok nevykonal v iný deň, keďže 21. februára 2018 bola v dome vo Veľkej Mači prítomná aj Martina Kušnírová. Marček odpovedal, že Andruskó naňho a Szabó tlačil. „Hovoril, že už to malo byť," uviedol Marček s tým, že z tohto dôvodu pristúpil k vykonaniu skutku napriek prítomnosti Martiny Kušnírovej, ktorú potom tiež zastrelil. Predsedníčka senátu sa Marčeka pýtala, či po zasiahnutí Kuciaka niečo ešte povedal. „Nikto tam nič nepovedal," povedal Marček. Okamžite mŕtva bola podľa obžalovaného aj Martina Kušnírová. „Videl som zásah," uviedol. Obžalovaný Szabó vo svojom vyjadrení spochybnil výpoveď Marčeka z minulého týždňa, v rámci ktorej priznal vinu za zastrelenie Kuciaka, Kušnírovej a podnikateľa Molnára. Keďže Szabó odmietol vypovedať, predsedníčka senátu prečítala jeho výpoveď z prípravného konania. Tá sa zhoduje s tým, čo pred súdom uviedol minulý týždeň. Konkrétne, že spolu s Marčekom dostali od Andruskóa zadanie Kuciaka iba zbiť. Veľkú Maču podľa vlastných slov navštívil viackrát zo zámerom kúpiť motorku Babetta.
Zdroj: Webnoviny.sk - Súd v kauze vraždy Kuciaka (6. deň): Rozhodlo sa o Threeme, Szabó spochybnil výpoveď Marčeka (foto) © SITA Všetky práva vyhradené.
More in this category: « Súd v kauze vraždy Kuciaka (6. deň): Rozhodlo sa o Threeme a vypovedať má aj Kriak (foto)	Vodič Octavie prešiel do protismeru a neprežil zrážku s kamiónom (foto) »
Nachádzaš sa tu: HomeSpravodajstvoZ domovaSúd v kauze vraždy Kuciaka (6. deň): Rozhodlo sa o Threeme, Szabó spochybnil výpoveď Marčeka (foto) Scroll to Top